ગુજરાતના દરિયા કિનારે બહુ જલદી એક જહાજ આવી રહ્યુ છે જેમાં તમે તમારી કાર અથવા ટ્રક સાથે મુસાફરી કરી શકશો. આ સેવા માર્ચ મહિનાથી ધોધા-દહેજ વચ્ચે શરૂ થઈ રહી છે. હાલમાં જે રો રો ફેરી સર્વિસ ચાલે છે તેમા માત્ર માણસો જ મુસાફરી કરી શકે છે. પરંતુ માર્ચ મહિનામાં આવી રહેલા આ રોપેક્ષ વેસલમાં મુસાફરી કરનાર પોતાની કાર અથવા ટ્રક અથવા બસ સાથે આ જહાજમાં મુસાફરી કરી શકશે. આ વિશાળ જહાજમાં 70 ટ્રક અને 500 મુસાફરો એક સાથે પ્રવાસ કરી શકશે. રોપેક્ષ વેસલની બીજી અનેક વિશેષતાઓ પણ છે જેમાં આ આખુ વેસલ એરકંડીશન રહેશે જેમાં ધીમા મધુર સંગીતની સાથે વિશાળ ટીવી સ્ક્રીન પણ રહેશે અને એક સુંદર રેસ્ટોરન્ટની&nbsp; પણ વ્યવસ્થા છે. ભાવનગર દહેજ વચ્ચેનું રસ્તા માર્ગેનું અંતર 12 કલાકનું છે. જ્યારે આ વેસલ દ્વારા માત્ર એક કલાકમાં દહેજ પહોંચી શકાશે જેના કારણે કોઈ પોતાની કાર સાથે દહેજ આવે જો ત્યાંથી તે માત્ર એક કલાકમાં સુરત પણ પહોંચી શકશે. પહેલા તબક્કે ધોધા-દહેજ વચ્ચે આ સેવા શરૂ થશે. બીજા તબ્બકામાં દહેજ અને હજીરા સુધીની સેવા લંબાવવામાં આવશે. આ જહાજને ગુજરાત લાવવાની અને આ સેવા શરૂ કરવા માટે હવે માત્ર ગુજરાત મેરીટીઈમ બોર્ડની મંજુરી રાહ જોવામાં આવી રહી છે.